Kui kõik läinuks nii, nagu paberil kirjas, pidanuks laupäeval valmis saama Laia tänava otsa ehitatav uus autosild.
20. detsember on valmimistähtajana kirja pandud linna ja firma Tilts vahel 2007. aasta alguses sõlmitud lepingus, kirjutas Tartu Postimees. Tegelikkus on pisut teistsugune.
Kokku 166 miljonit krooni maksvat silda on seni ehitatud 134 miljoni krooni eest (nii palju on linn teinud ehitajale makseid), päris valmis on saadud sillakaar koos selles olevate valgustussüsteemidega.
Silla valmimise uueks tähtajaks on ehitaja pakkunud jaanipäeva, kuid Laarmaa usub, et septembriks peaks sild ikka valmis saama.